इस देश में अनेक परोपकारी महापुरुष हुए हैं, जिन्होंने बिना किसी लालच या द्वेष के लोगों का भला किया। ऐसे महापुरुषों में गुरु गोरखनाथ जी, गुरु नानकदेव जी, कबीर, तुलसी आदि का नाम लिया जा सकता है। ऐसे ही एक बहुत पहुँचे गए सूफी फकीर पंजाब के उत्तरी भाग (रावलपिंडी, अब पाकिस्तान) में हुए, जिनका नाम शाहदौला था। स्त्रियाँ उनसे संतान की याचना करती थीं और वह उन्हें आशीर्वाद स्वरूप पुत्र सुख प्रदान करते थे, किंतु यदि इस मन्नत में कोई स्त्री यह कह देती कि शाह जी मैं अपना पहला बच्चा आप को अर्पित करूँगी, तो उसे वह करना ही पड़ता था। समय के साथ शाह जी इस ईह लोक को छोड़कर परलोक सिधार गये, पर उनकी समाधि पर जो स्त्रियाँ यह मन्नत माँगती थीं, उनकी मुराद पूरी होती थी।